stanford-oval/wikipedia huggingface dataset:
ตำบลปรุใหญ่
การปกครอง

ตำบลปรุใหญ่ แบ่งการปกครองออกเป็น 7 หมู่บ้าน คือ
หมู่ที่ 1 คนชุม
หมู่ที่ 2 ตะคองเก่า
หมู่ที่ 3 หนองหอย
หมู่ที่ 4 วิโรจน์พัฒนา
หมู่ที่ 5 พบสุข
หมู่ที่ 6 เลียบ
หมู่ที่ 7 แสนสุข
การคมนาคม

มีทางหลวงแผ่นดินหมายเลข 304 และทางหลวงแผ่นดินหมายเลข 2 (ถนนมิตรภาพสายเลี่ยงเมือง) เป็นเส้นทางหลักในการคมนาคมระหว่างตำบลกับภายนอก และมีถนนเชื่อมหมู่บ้าน ในการคมนาคมขนส่งภายในตำบล
แหล่งข้อมูลอื่น

เว็บไซต์เทศบาลตำบลปรุใหญ่ เก็บถาวร 2022-04-17 ที่ เวย์แบ็กแมชชีน
อำเภอแสวงหา

| อำเภอแสวงหา |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Sawaeng Ha
วัดบ้านพราน
คำขวัญ: แสวงหาเมืองบึงใหญ่ ผลไม้พันธุ์ดี พระศรีศาสนา พฤกษาแห่งประวัติศาสตร์
แผนที่จังหวัดอ่างทอง เน้นอำเภอแสวงหา
พิกัด: 14°45′24″N 100°19′30″E﻿ / ﻿14.75667°N 100.32500°E﻿ / 14.75667; 100.32500
ประเทศ:  ไทย
จังหวัด: อ่างทอง
พื้นที่
 • ทั้งหมด: 181.3 ตร.กม. (70.0 ตร.ไมล์)
ประชากร (2566)
 • ทั้งหมด: 33,382 คน
 • ความหนาแน่น: 184.13 คน/ตร.กม. (476.9 คน/ตร.ไมล์)
รหัสไปรษณีย์ : 14150
รหัสภูมิศาสตร์: 1505
ที่ตั้งที่ว่าการ: ที่ว่าการอำเภอแสวงหา หมู่ที่ 5 ตำบลแสวงหา อำเภอแสวงหา จังหวัดอ่างทอง 14150
 ส่วนหนึ่งของสารานุกรมประเทศไทย
แสวงหา เป็นอำเภอหนึ่งของจังหวัดอ่างทอง
ที่ตั้งและอาณาเขต

อำภอแสวงหาตั้งอยู่ห่างจากตัวจังหวัดอ่างทองไปทางทิศตะวันตกเฉียงเหนือ ตามทางหลวงแผ่นดินหมายเลข 3064 (แยกทางหลวงหมายเลข 309 (อ่างทอง) -บรรจบทางหลวงหมายเลข 3032 (ปากดง)) ระยะทางประมาณ 25 กิโลเมตร มีอาณาเขตติดต่อกับอำเภอต่าง ๆ ในจังหวัดอ่างทองและจังหวัดใกล้เคียงดังนี้
ทิศเหนือ ติดต่อกับอำเภอค่ายบางระจัน (จังหวัดสิงห์บุรี)
ทิศตะวันออก ติดต่อกับอำเภอท่าช้าง (จังหวัดสิงห์บุรี) และอำเภอโพธิ์ทอง
ทิศใต้ ติดต่อกับอำเภอโพธิ์ทอง
ทิศตะวันตก ติดต่อกับอำเภอศรีประจันต์ อำเภอสามชุก และอำเภอเดิมบางนางบวช (จังหวัดสุพรรณบุรี)
ประวัติ

อำเภอแสวงหา จากร่องรอยหลักฐานทางโบราณคดีที่ค้นพบและปรากฏอยู่ในบริเวณคูเมือง ตำบลห้วยไผ่ ทำให้สันนิษฐานได้ว่าบ้านคูเมืองเป็นเมืองโบราณที่มีมาตั้งแต่สมัยทวารวดีหรือประมาณพุทธศตวรรษที่ 12-13 นอกจากนั้นอำเภอแสวงหายังเคยเป็นสมรภูมิรบของชาวไทยผู้รักชาติที่ต่อสู้กับกองทัพพม่าอย่างกล้าหาญโดยเฉพาะทุ่งบ้านห้วยไผ่ ซึ่งปัจจุบันคือตำบลห้วยไผ่และคลองสะตือสี่ต้น
คำว่า "แสวงหา" หมายถึง การเที่ยวหา การค้นหา สันนิษฐานว่าเดิมพื้นที่ของอำเภอแสวงหาเป็นหมู่บ้านที่เต็มไปด้วยป่าไผ่และไม้นานาชนิด มีสัตว์ป่าอาศัยอยู่ชุกชุม นายพรานที่ล่าสัตว์จำเป็นต้องเที่ยวเสาะหาสัตว์ในป่าบริเวณนั้นซึ่งมีเส้นทางทุรกันดานมาก จึงได้ชื่อว่า "บ้านแสวงหา" และมีหมู่บ้านเรียกว่า "บ้านพราน" ซึ่งเป็นชื่อตำบลหนึ่งในปัจจุบัน
การแบ่งเขตการปกครอง > การปกครองส่วนภูมิภาค

อำเภอแสวงหาแบ่งพื้นที่การปกครองออกเป็น 7 ตำบล 61 หมู่บ้าน
| ลำดับ | อักษรไทย | อักษรโรมัน | จำนวนประชากร (ธันวาคม 2565) |
| --- | --- | --- | --- |
| 1. | แสวงหา | Sawaeng Ha | 8,398 |
| 2. | ศรีพราน | Si Phran | 2,430 |
| 3. | บ้านพราน | Ban Phran | 4,759 |
| 4. | วังน้ำเย็น | Wang Nam Yen | 6,481 |
| 5. | สีบัวทอง | Si Bua Thong | 6,686 |
| 6. | ห้วยไผ่ | Huai Phai | 2,688 |
| 7. | จำลอง | Chamlong | 2,264 |
การแบ่งเขตการปกครอง > การปกครองส่วนท้องถิ่น

ท้องที่อำเภอแสวงหาประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลแสวงหา ครอบคลุมพื้นที่บางส่วนของตำบลแสวงหา
เทศบาลตำบลเพชรเมืองทอง ครอบคลุมพื้นที่ตำบลแสวงหา (เฉพาะนอกเขตเทศบาลตำบลแสวงหา)
องค์การบริหารส่วนตำบลศรีพราน ครอบคลุมพื้นที่ตำบลศรีพรานทั้งตำบล
องค์การบริหารส่วนตำบลบ้านพราน ครอบคลุมพื้นที่ตำบลบ้านพรานทั้งตำบล
องค์การบริหารส่วนตำบลวังน้ำเย็น ครอบคลุมพื้นที่ตำบลวังน้ำเย็นทั้งตำบล
องค์การบริหารส่วนตำบลสีบัวทอง ครอบคลุมพื้นที่ตำบลสีบัวทองทั้งตำบล
องค์การบริหารส่วนตำบลห้วยไผ่ ครอบคลุมพื้นที่ตำบลห้วยไผ่ทั้งตำบล
องค์การบริหารส่วนตำบลจำลอง ครอบคลุมพื้นที่ตำบลจำลองทั้งตำบล
↑  "ระบบสารสนเทศเพื่อการบริหาร". stat.bora.dopa.go.th.
พระยาชัยวิชิตวิศิษฏ์ธรรมธาดา (ขำ ณ ป้อมเพชร์)

| พระยาชัยวิชิตวิศิษฏ์ธรรมธาดา (ขำ ณ ป้อมเพชร์) |
| --- | --- |
เกิด: 20 มิถุนายน พ.ศ. 2422 พระนครศรีอยุธยา
เสียชีวิต: 20 กันยายน พ.ศ. 2487 (65 ปี)
สัญชาติ: ไทย
นายจ้าง: กระทรวงยุติธรรม
คู่สมรส: คุณหญิงเพ็ง ณ ป้อมเพชร์ (สุวรรณศร)
บุตร: 12 คน
บิดามารดา: พระยาไชยวิชิตสิทธิสาตรา (นาค) หม่อมราชวงศ์ลำเจียก ภุมรินทร์
ญาติ: เจ้าพระยายมราช (ปั้น สุขุม)
มหาอำมาตย์ตรีพระยาชัยวิชิตวิศิษฏ์ธรรมธาดา (20 มิถุนายน พ.ศ. 2422 - 20 กันยายน พ.ศ. 2487) อธิบดีกรมราชทัณฑ์คนแรกและคนสุดท้ายในระบอบสมบูรณาญาสิทธิราช อดีตผู้ว่าราชการจังหวัดสมุทรปราการ ผู้เป็นต้นสกุล "ณ ป้อมเพชร์"
ชีวิตครอบครัว

พระยาชัยวิชิตวิศิษฎ์ธรรมธาดา (ขำ ณ ป้อมเพชร์) ได้สมรสกับคุณหญิงเพ็ง ณ ป้อมเพชร์ (สกุลเดิม: สุวรรณศร) บุตรีของหลวงแก้วสัสดี (ดี สุวรรณศร) กับนางนิล สุวรรณศร (สกุลเดิม: สุขุม) มีบุตร-ธิดาด้วยกันทั้งหมด 12 คน ดังนี้
นางพิศ บุนนาค สมรสกับ พันตำรวจเอก พระอดิศักดิ์อภิรัตน์ (เต็มสุริยวงศ์ บุนนาค) บุตรชายของ พลโท เจ้าพระยาสุรวงศ์วัฒนศักดิ์
หลวงวิชิตอัคนีนิภา (ขาว ณ ป้อมเพชร์)
นายเข็ม ณ ป้อมเพชร์
นางสารี ปุณศรี สมรสกับ หลวงศรีราชบุรุษ (แปลง ปุณศรี)
ท่านผู้หญิงพูนศุข พนมยงค์ สมรสกับ ศาสตราจารย์ ดร. ปรีดี พนมยงค์ รัฐบุรุษอาวุโส อดีตผู้สำเร็จราชการแทนพระองค์ นายกรัฐมนตรีคนที่ 7 ของประเทศไทย
นางอัมพา สุวรรณศร (เป็นยายของ ผศ.ดร.พิมพ์เพ็ญ เวชชาชีวะ ภริยาอภิสิทธิ์ เวชชาชีวะ นายกรัฐมนตรีคนที่ 27 ของประเทศไทย) สมรสกับ ศาสตราจารย์ประมูล สุวรรณศร
นางเพียงแข  สุนทร-วิจารณ์(2458 - 2531:73 ปี) สมรสกับ ศาสตราจารย์เย็น สุนทร-วิจารณ์
นางสาวนวลจันทร์ ณ ป้อมเพชร์
เด็กหญิงเภา ณ ป้อมเพชร์
นางอุษา สุนทรวิภาต สมรสกับ นายประสงค์ สุนทรวิภาต
นายอานนท์ ณ ป้อมเพชร์
นายชาญชัย ณ ป้อมเพชร์
ยศ > ยศเสือป่า

– นายหมู่โท
3 มกราคม 2456 – นายหมู่เอก
– นายหมวดโท
2 กันยายน 2459 – นายหมวดเอก
14 ตุลาคม 2463 – นายกองตรี
ตำแหน่ง

4 เมษายน 2462 – องคมนตรี
เครื่องราชอิสริยาภรณ์

พ.ศ. 2467 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2468 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2456 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2478 –  เหรียญจักรพรรดิมาลา (ร.จ.พ.)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2446 –  เหรียญทวีธาภิเศก (ท.ศ.)
พ.ศ. 2450 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2454 – เข็มอัยราพต
พ.ศ. 2455 – เข็มอักษรพระบรมนามาภิธัยย่อ ว.ป.ร. ชั้นที่ 2
แยกปทุมธานีเฉลิมพระเกียรติ

| --- | --- |
ชื่ออักษรไทย: ปทุมธานีเฉลิมพระเกียรติ
ชื่ออักษรโรมัน: Pathumthani chalermprakiat
ที่ตั้ง: ตำบลบางปรอก และ ตำบลบ้านฉาง อำเภอเมืองปทุมธานี จังหวัดปทุมธานี
ทิศทางการจราจร
↑: ถนนปทุมธานี–สามโคก » เสนา
→: ถนนปทุมธานี–บางเลน » รังสิต
↓: ถนนปทุมธานี–สามโคก » ปทุมธานี (แยกปทุมวิไล)
←: ถนนปทุมธานี–บางเลน » บางเลน ลาดหลุมแก้ว
สี่แยกปทุมธานีเฉลิมพระเกียรติ เป็นสี่แยกจุดตัดทางหลวงแผ่นดินหมายเลข 346 (ถนนปทุมธานี-บางเลน) กับทางหลวงแผ่นดินหมายเลข 3111 (ถนนปทุมธานี-เสนา) และกับ ถนนปทุมธานีเฉลิมพระเกียรติ ในเขต อำเภอเมืองปทุมธานี จังหวัดปทุมธานี ปัจจุบันมีสะพานข้ามแยกในทิศทางจาก รังสิต–บางเลน ลาดหลุมแก้ว (ทางหลวงแผ่นดินหมายเลข 346)
ชื่อ

ด้วยในอดีตนั้นสี่แยกแห่งนี้ไม่มีสัญญาณไฟจราจร ซึ่งทางกายภาพที่มีการสัญจรไปมาของรถยนต์ในทั้งสี่ทิศทางนั้นจึงเกิดอุบัติเหตุที่มีผู้เสียชีวิต และผู้ได้รับบาดเจ็บจำนวนมาก แยกแห่งนี้จึงเป็นที่กล่าวขานของชาวบ้านว่าเป็นแยกร้อยศพ ต่อมาทางราชการตั้งชื่อแห่งนี้ว่า แยกสันติสุข ต่อมาในปี พ.ศ. 2562 กระทรวงมหาดไทย ได้รับมอบหมายจากรัฐบาลให้ดำเนินโครงการและกิจกรรมเฉลิมพระเกียรติเนื่องในโอกาสพระราชพิธีบรมราชาภิเษก พุทธศักราช 2562 จึงได้เกิดโครงการ “1 อำเภอ 1 ถนนเฉลิมพระเกียรติ” ซึ่งอำเภอเมืองปทุมธานี จึงได้เปลี่ยนชื่อทางหลวงแผ่นดินหมายเลข 3111 (ถนนปทุมฯ-สามโคก) ช่วงแยกสันติสุขถึงแยกปทุมวิไล เป็นถนนปทุมธานีเฉลิมพระเกียรติ พร้อมกันกับเปลี่ยนชื่อแยกสันติสุขเป็น แยกปทุมธานีเฉลิมพระเกียรติ
รูปแบบของทางแยก

สะพานข้ามทางหลวงในแนวทางหลวงแผ่นดินหมายเลข 346
ถนนระดับดินในแนวทางหลวงแผ่นดินหมายเลข 3111
ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
สัญญาณไฟจราจรของรถในถนนระดับดินที่ต้องการตรงไปและเลี้ยวขวา
สถานที่สำคัญบริเวณแยก

ศูนย์บริการรถยนต์ซูซูกิ
สยามแม็คโคร สาขาปทุมธานี
โฮมมาร์ท สาขา ปทุมธานี
แหล่งข้อมูลอื่น

แผนที่และภาพถ่ายทางอากาศของ แยกปทุมธานีเฉลิมพระเกียรติ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°01′48″N 100°31′31″E﻿ / ﻿14.030025°N 100.525366°E﻿ / 14.030025; 100.525366
| ด ค กวงเวียน ทางแยก และชุมทางต่างระดับในจังหวัดปทุมธานี |
| --- | --- |
 นพวงศ์  ลาดหลุมแก้ว  ไพร่ฟ้า  ปทุมธานี  ปทุมวิไล  ปทุมธานีเฉลิมพระเกียรติ  บางคูวัด  สามโคก  เทคโน  เชียงรากใหญ่  คลองหลวง  บางพูน  บางพูน (รังสิต)  ปู่โพธิ์  รังสิต  อนุสรณ์สถาน  ธัญบุรี  ลำลูกกา  ลำลูกกา (ต่างระดับ)  ลำลูกกาคลอง 7 
 รายชื่อ  กรุงเทพมหานคร  นนทบุรี  ปทุมธานี  สมุทรสาคร  สมุทรปราการ  นครปฐม
ศักดิ์สยาม เพชรชมภู

| ศักดิ์สยาม เพชรชมภู |
| --- | --- |
ชื่อเกิด: บุญ​ชื่น เสนาลาด
เกิด: 3 กุมภาพันธ์ พ.ศ. 2495 (72 ปี)
ที่เกิด: หมู่บ้านนานกเขียน ตำบลโคกก่อ อำเภอเมืองมหาสารคาม จังหวัดมหาสารคาม ประเทศไทย
แนวเพลง: เพลงลูกทุ่ง
อาชีพ: นักร้อง
ศักดิ์สยาม เพชรชมภู เป็นนักร้องเพลงลูกทุ่งชาวไทย จากจังหวัดมหาสารคาม มีชื่อเสียงจากเพลง "ทุ่งกุลาร้องไห้" ซึ่งได้รับรางวัลจาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในงานกึ่งศตวรรษลูกทุ่งไทยจากเพลงทุ่งกุลาร้องไห้ เมื่อปี พ.ศ. 2534
ศักดิ์สยาม จบการศึกษาชั้นประถมปีที่ 4 จากโรงเรียนบ้านหัวช้าง อำเภอเมืองมหาสารคาม จังหวัดมหาสารคาม เริ่มเข้าสู่อาชีพนักร้อง เข้าเป็นหนึ่งในสมาชิกของคณะรำวง ดาวอีสาน ศักดิ์สยามชอบการร้องเพลงลูกทุ่งมาก โดยเฉพาะอย่างยิ่งเพลงของไวพจน์ เพชรสุพรรณ อย่างเพลง ลาก่อนบางกอก และ ลาน้องไปเวียดนาม และเสียงของเขาก็เป็นที่จับใจของคนในหมู่บ้านที่ได้ฟัง
ผลงานภาพยนตร์

แผ่นดินแม่ (2518) รับบท ศักดิ์สยาม
ผู้บ่าวไทบ้าน 2 (2559) รับบท พ่อใหญ่คูณ
คอนเสิร์ต

คอนเสิร์ต ร้อยดวงใจสืบสานเพลงครู คีตกวี ลูกทุ่งอีสาน พงษ์ศักดิ์ จันทรุกขา (18 ธันวาคม 2554)
คอนเสิร์ต สี่ตำนานครูเพลงอีสาน (22 ธันวาคม 2555)
คอนเสิร์ต ลูกทุ่งหมอลำวัฒนธรรมสองฝั่งโขง (24 พฤศจิกายน 2558)
ผลงานเพลงที่มีชื่อเสียง

จากบ้านนาด้วยรัก (ต้นฉบับวิเศษ เวณิกา)
คักใจเจ้าแล้วบ่
อ.ส. รอรัก (แต่งโดย สุรินทร์ ภาคศิริ)
สัญญาเดือนสาม (แต่งโดยเทพพร เพชรอุบล)
ตามน้องกลับสารคาม
ออกพรรษาที่เชียงคาน (ต้นฉบับสนธิ สมมาตร)
คิดฮอดอ้ายแหน่เด้อ (ค้นฉบับเทพพร เพชรอุบล)
รอรักใต้ต้นกระโดน (ต้นฉบับดาว บ้านดอน)
สั่งฟ้าไปหาน้อง (ต้นฉบับเทพพร เพชรอุบล)
คอยน้องจนเมา
จดหมายไม่มีซอง (ต้นฉบับดาว บ้านดอน)
เสน่ห์สาวเวียงจันทน์
ขันหมากลูกกำพร้า
คิดฮอดอย่างแฮง
สาวฝั่งโขง
รวมอักษร
ช่างหัวมันเถาะ
เซียงบัวล่องกรุง
ทุ่งกุลาร้องไห้
เสียงซอ
คุยเขื่อง
ธิดากำปงจาม (ภายหลังระพิน ภูไทนำมาร้อง)​
นัดตีสี่
เจ็บ ๆ แสบ ๆ
อย่าไปตามดวง
ร้องไห้ทำหยัง
จดหมายรักฉบับแรก
คงมีสักวัน
หงส์ปีกหัก
กอดหมอนนอนหนาว
ตามน้องทั่วอีสาน
แอมจ๋า
ฮักสาวรำวง
หัวใจแหว่ง
อย่าเห็นกันดีกว่า
ผิดด้วยหรือที่เกิดมาจน
นักร้องกลัวเมีย
สาลิกาหลายรัง
แคนสะกิดสาว
ศักดิ์สยามเดินกลอน
ศักดิ์สยามกราบแฟน
หนุ่มนาคอย
อาลัยสาวเรณู (ต้นฉบับเทพพร เพชรอุบล)
น้ำในคลอง (ต้นฉบับดาว บ้านดอน)
อัลบั้มเดี่ยว

รวมเพลงฮิต ศักดิ์สยาม 3 ช่า (2543)
อัลบั้มร่วมกับศิลปินคนอื่น

เมดเล่ย์ สุดยอด ลูกทุ่งกึ่งศตวรรษ (กรกฎาคม 2538)
ลูกทุ่ง 10 ทิศ
4 เด็ดเพชรอีสาน
ลูกทุ่ง รวมฮิตติดดาว ยอยศพระลอ
อีสานรวมฮิต ม่วนบ่ชา
หมอลำเต็มร้อย (2543)
หมอลำคู่ฮิต ชุด 3 ศักดิ์สยาม & ดาว (2543)
14 เพลงเอก มนต์เพลงลูกทุ่ง หมอลำพันล้าน (พฤษภาคม 2545)
เมดเล่ย์ บ่าวหมอลำ ชุด 1 (2545)
F4 อีสาน เพลงเอกเพลงดัง ชุด 1 (มิถุนายน 2546)
16 ศิลปิน ย้อนรอยหมอลำดัง (2546)
อีสานรวมฮิต ม่วนคักคัก
ลูกทุ่งสามช่า มันส์พะยะค่ะ
แว่วเสียงอีสาน
ฮิต No.1
หมอลำแอ๊บแบ๊ว (2550)
ลูกทุ่งสามช่า
ฝากใจไว้ที่อีสาน
ต้นฉบับลูกทุ่งไทย
รวมฮิตหมอลำ ไทอีสาน (กุมภาพันธ์ 2558)
ลูกทุ่งรวมดาวเพลงดัง
ลูกทุ่งขวัญใจไทยอีสาน
ลูกทุ่ง เมดเล่ย์ สามซ่า มันส์ ระเบิด
ลูกทุ่งเมดเล่ย์ เบรคไม่อยู่ ชุดพิเศษ 1 มันส์ไม่หยุด
ภุชงค์ รุ่งโรจน์

| ภุชงค์ รุ่งโรจน์ม> ป.ช. ม.ว.ม. |
| --- | --- |

สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 23 ธันวาคม พ.ศ. 2550 – 9 ธันวาคม พ.ศ. 2556
สมาชิกวุฒิสภาจังหวัดชลบุรี
ดำรงตำแหน่ง 14 เมษายน พ.ศ. 2549 – 19 กันยายน พ.ศ. 2549
 
ข้อมูลส่วนบุคคล
เกิด: 30 ธันวาคม พ.ศ. 2486 (80 ปี) อำเภอเมืองชลบุรี   จังหวัดชลบุรี
พรรคการเมือง: ประชาธิปัตย์ (2550–ปัจจุบัน)
คู่สมรส: ถนอมรักษ์ รุ่งโรจน์

ภุชงค์  รุ่งโรจน์ (เกิด
30 ธันวาคม พ.ศ. 2486) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ อดีตสมาชิกวุฒิสภาจังหวัดชลบุรี อดีตนายกเทศมนตรีเมืองชะอำ อดีตรองเลขาธิการคณะกรรมการการเลือกตั้ง และอดีตประธานคณะกรรมาธิการการปกครอง ชุดที่ 23
ประวัติ

ภุชงค์  รุ่งโรจน์  เกิดเมื่อวันที่ 30 ธันวาคม พ.ศ. 2486 ที่อำเภอเมืองชลบุรี จังหวัดชลบุรี  ด้านครอบครัวสมรสกับถนอมรักษ์ รุ่งโรจน์
สำเร็จการศึกษาชั้นประถมศึกษา ที่โรงเรียนชลราษฎรอำรุง จังหวัดชลบุรี ชั้นมัธยมศึกษา ที่โรงเรียนอำนวยศิลป์ พระนคร กรุงเทพมหานคร  ระดับปริญญาตรี สาขาปกครอง จากคณะรัฐศาสตร์ มหาวิทยาลัยธรรมศาสตร์ และระดับปริญญาโท พัฒนบริหารศาสตรมหาบัณฑิต สาขารัฐประศาสนศาสตร์ จากสถาบันบัณฑิตพัฒนบริหารศาสตร์
การทำงาน

ภุชงค์ เป็นข้าราชการพลเรือนสามัญ สังกัดกระทรวงมหาดไทย เคยดำรงตำแหน่งผู้ว่าราชการจังหวัดสระแก้ว สุราษฎร์ธานี และปทุมธานี จากนั้นได้รับแต่งตั้งเป็นรองเลขาธิการคณะกรรมการการเลือกตั้ง ด้านสืบสวนสอบสวน
งานการเมือง

ภุชงค์ เริ่มเข้าสู่งานการเมืองโดยการเป็นนายกเทศมนตรีเมืองชะอำ จังหวัดเพชรบุรี ต่อมาในปี พ.ศ. 2549 ได้รับเลือกตั้งเป็นสมาชิกวุฒิสภา จังหวัดชลบุรี แต่การเลือกตั้งครั้งนั้นถูกตัดสินให้เป็นโมฆะ จากนั้นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 นายภุชงค์ ได้รับเลือกตั้งเป็นสมาชิกสภาผู้แทนราษฎร แบบสัดส่วน สังกัดพรรคประชาธิปัตย์ และได้รับแต่งตั้งเป็นประธานคณะกรรมาธิการการปกครอง สภาผู้แทนราษฎร
ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ และได้รับเลือกตั้งเป็น ส.ส.อีกสมัย
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2525 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2519 –  เหรียญราชการชายแดน (ช.ด.)
พ.ศ. 2537 –  เหรียญจักรพรรดิมาลา (ร.จ.พ.)
พ.ศ. 2536 –  เหรียญลูกเสือสดุดี ชั้นที่ 1
แหล่งข้อมูลอื่น

รัฐสภาไทย เก็บถาวร 2016-03-05 ที่ เวย์แบ็กแมชชีน
พนิตา กำภู ณ อยุธยา

| พนิตา กำภู ณ อยุธยา |
| --- | --- |

ปลัดกระทรวงการพัฒนาสังคมและความมั่นคงของมนุษย์
ดำรงตำแหน่ง 20 กรกฎาคม พ.ศ. 2553 – 3 พฤษภาคม พ.ศ. 2555
ก่อนหน้า: วัลลภ พลอยทับทิม
ถัดไป: วิเชียร ชวลิต
ปลัดกระทรวงศึกษาธิการ
ดำรงตำแหน่ง 1 ตุลาคม พ.ศ. 2555 – 30 กันยายน พ.ศ. 2556
ก่อนหน้า: ศศิธารา พิชัยชาญณรงค์
ถัดไป: สุทธศรี วงษ์สมาน
 
ข้อมูลส่วนบุคคล
เกิด: 6 เมษายน พ.ศ. 2496 (71 ปี)
คู่สมรส: ภูรีธร กำภู ณ อยุธยา

พนิตา กำภู ณ อยุธยา (สกุลเดิม อุตตะโมต) เป็นข้าราชการชาวไทย ดำรงตำแหน่งกรรมการสภามหาวิทยาลัยผู้ทรงคุณวุฒิ มหาวิทยาลัยราชภัฏรำไพพรรณี อดีตปลัดกระทรวงศึกษาธิการ อดีตที่ปรึกษานายกรัฐมนตรี ฝ่ายข้าราชการประจำ และอดีตปลัดกระทรวงการพัฒนาสังคมและความมั่นคงของมนุษย์ และได้รับพระกรุณาธิคุณแต่งตั้งเป็นผู้แทนพระองค์ ทูลกระหม่อมหญิงอุบลรัตนราชกัญญา สิริวัฒนาพรรณวดี ไปปฏิบัติภารกิจของมูลนิธิมิราเคิล ออฟ ไลฟ์ อยู่เสมอ
ประวัติ

พนิตา เกิดเมื่อวันที่ 6 เมษายน พ.ศ. 2496 เป็นธิดาคนโตของนายประกิต อุตตะโมต อดีตรองปลัดกระทรวงมหาดไทย และนางอำไพวรรณ อุตตะโมต มีพี่น้อง 5 คน คนที่ 2 คือ นายประวัฒน์ อุตโมท อดีตรัฐมนตรีช่วยว่าการกระทรวงเกษตรและสหกรณ์ สมาชิกสภาผู้แทนราษฎร แบบบัญชีรายชื่อพรรคเพื่อไทย
พนิตา สำเร็จการศึกษาระดับปริญญาตรีจากคณะโบราณคดี มหาวิทยาลัยศิลปากร และปริญญาโทด้านการพัฒนาชุมชน สถาบันเทคโนโลยีแห่งเอเชีย ชีวิตส่วนตัวสมรสกับนาย ภูรีธร กำภู ณ อยุธยา เพื่อนร่วมรุ่นคณะโบราณคดี มีธิดา 2 คน
การทำงาน

พนิตา ได้รับแต่งตั้งเป็นปลัดกระทรวงการพัฒนาสังคมและความมั่นคงของมนุษย์ เมื่อปี พ.ศ. 2553 ต่อมาในปี พ.ศ. 2555 ได้รับแต่งตั้งให้ย้ายไปดำรงตำแหน่งที่ปรึกษานายกรัฐมนตรี ฝ่ายข้าราชการประจำ  และหลังจากนั้นจึงได้รับการโปรดเกล้าฯแต่งตั้งให้เป็นปลัดกระทรวงศึกษาธิการ
งานการเมือง

พนิตา เคยลงสมัครรับเลือกตั้งสมาชิกสภาผู้แทนราษฎรจังหวัดสมุทรสงคราม ใน พ.ศ. 2544 สังกัดพรรควิถีไทย แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2553 –  เหรียญจักรพรรดิมาลา (ร.จ.พ.)
บุญช่วย ศรีสารคาม

| บุญช่วย ศรีสารคาม ม> ป.ช., ม.ว.ม. |
| --- | --- |


อธิบดีกรมราชทัณฑ์
ดำรงตำแหน่ง 1 ตุลาคม 2533 – 30 กันยายน 2534
ก่อนหน้า: สนิท รุจิณรงค์
ถัดไป: จำเนียร ชวนะพงศ์
 
ข้อมูลส่วนบุคคล
เกิด: 3 กรกฎาคม พ.ศ. 2474 อำเภอเสลภูมิ จังหวัดร้อยเอ็ด
เสียชีวิต: 2 พฤษภาคม พ.ศ. 2553 (78 ปี) กรุงเทพมหานคร
ศาสนา: พุทธ
คู่สมรส: สุมาลี ศรีสารคาม

นายบุญช่วย ศรีสารคาม (3 กรกฎาคม พ.ศ. 2474 - 2 พฤษภาคม พ.ศ. 2553) อดีตอธิบดีกรมราชทัณฑ์ อดีตรองปลัดกระทรวงมหาดไทย และอดีตผู้ว่าราชการจังหวัดประจวบคีรีขันธ์,ขอนแก่น, อุบลราชธานี, ชลบุรี, และจันทบุรี
ประวัติ

นายบุญช่วย ศรีสารคาม เกิดเมื่อวันที่ 3 กรกฎาคม พ.ศ. 2474 ที่อำเภอเสลภูมิ จังหวัดร้อยเอ็ด เป็นบุตรของนายปลั่ง กับนางทองก้อน ศรีสารคาม ได้เข้าศึกษาต่อในระดับอุดมศึกษาที่คณะรัฐศาสตร์ จุฬาลงกรณ์มหาวิทยาลัย รุ่นที่ 2 เริ่มรับราชการในตำแหน่งปลัดอำเภอที่ อ.เมืองอุดรธานี จ.อุดรธานี หลังจากนั้นก็เติบโตในสายราชการเรื่อยมาจนได้รับแต่งตั้งเป็นผู้ว่าครั้งแรกที่จังหวัดจันทบุรี 
ท่านเป็นผู้เขียนบทความเรื่อง ผู้ว่า CEO
การศึกษา

นายบุญช่วย ศรีสารคาม สำเร็จการศึกษาระดับปริญญาตรี รัฐศาสตรบัณฑิต จากคณะรัฐศาสตร์ จุฬาลงกรณ์มหาวิทยาลัย
หน้าที่การงานในอดีต

ประธานกรรมการตรวจสอบบริษัท ทิปโก้แอสฟัลท์ จำกัด (มหาชน)พ.ศ. 2541-15 กุมภาพันธ์ พ.ศ. 2549
กรรมการอิสระบริษัท ทิปโก้แอสฟัลท์ จำกัด (มหาชน)พ.ศ. 2535-15 กุมภาพันธ์ พ.ศ. 2549
อธิบดีกรมราชทัณฑ์ ระหว่างวันที่ 1 ตุลาคม 2533 - 30 กันยายน 2534
รองปลัดกระทรวงมหาดไทย
ผู้ว่าราชการจังหวัดประจวบคีรีขันธ์ ระหว่างวันที่ 1 ต.ค. 2529 - 30 ก.ย. 2532
ผู้ว่าราชการจังหวัด ขอนแก่น ระหว่างปี พ.ศ. 2526 - 2529
ผู้ว่าราชการจังหวัด อุบลราชธานี ระหว่างปี พ.ศ. 2522 - 2526
ผู้ว่าราชการจังหวัด ชลบุรี ระหว่างปี พ.ศ. 2519 - 2522
ผู้ว่าราชการจังหวัด จันทบุรี ระหว่างวันที่ 7 ธ.ค. 2516 - 30 ก.ย. 2519[ลิงก์เสีย]
เครื่องราชอิสริยาภรณ์

พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2524 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2533 –  เหรียญพิทักษ์เสรีชน ชั้นที่ 2 ประเภทที่ 1 (ส.ช.)
พ.ศ. 2517 –  เหรียญราชการชายแดน (ช.ด.)
พ.ศ. 2521 –  เหรียญจักรพรรดิมาลา (ร.จ.พ.)
สง่า อิงคุลานนท์

| ท่านผู้หญิงสง่า อิงคุลานนท์ |
| --- | --- |
เกิด: 14 มิถุนายน พ.ศ. 2460
เสียชีวิต: 27 พฤศจิกายน พ.ศ. 2557 (97 ปี)
สัญชาติ: ไทย
มีชื่อเสียงจาก: คุณข้าหลวงและพระอภิบาลในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
คู่สมรส: อำนวย อิงคุลานนท์
บุตร: พลเอกศุภชัย อิงคุลานนท์ นางอรพินท์ จันทรโคลิกา
บิดามารดา: นายผ่อง วัฒนะศุกร นางผิน วัฒนะศุกร
ท่านผู้หญิงสง่า อิงคุลานนท์ คุณข้าหลวงและพระอภิบาลในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ประวัติ

ท่านผู้หญิงสง่า อิงคุลานนท์  เกิดเมื่อวันที่ 14 มิถุนายน 2460 เป็นธิดาของนายผ่อง กับนางผิน วัฒนะศุกร เข้ารับการศึกษาที่โรงเรียนผดุงดรุณี โรงเรียนราชินี โรงเรียนเซนต์โยเซฟคอนแวนต์ โรงเรียนสตรีวัดระฆัง โรงเรียนฝึกหัดครูเพชรบุรีวิทยาลงกรณ์ และเรียนพยาบาลที่โรงพยาบาลจุฬาลงกรณ์ เมื่อสำเร็จการศึกษา ได้เข้าทำงานเป็นพยาบาลที่โรงพยาบาลจุฬาลงกรณ์
ด้านครอบครัว ท่านผู้หญิงสง่า อิงคุลานนท์ สมรสกับนายอำนวย อิงคุลานนท์ ข้าราชการกระทรวงมหาดไทย มีบุตรธิดา 2 คน คือ
พลเอกศุภชัย อิงคุลานนท์ อดีตรองสมุหราชองครักษ์ ซึ่งถึงแก่อนิจกรรมไปแล้ว
นางอรพินท์ จันทรโคลิกา
ระหว่างนั้น หม่อมหลวงเกษตร สนิทวงศ์ แพทย์ประจำพระองค์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้นำเฝ้าทูลละอองธุลีพระบาท ซึ่งทรงพระกรุณาโปรดเกล้าโปรดกระหม่อมรับไว้เป็นคุณข้าหลวง พระอภิบาลในสมเด็จพระเจ้าลูกยาเธอ และสมเด็จพระเจ้าลูกเธอ ซึ่งท่านผู้หญิงสง่า ได้ปฏิบัติงานสนองเบื้องพระยุคลบาทอย่างดียิ่งตลอดมา จนได้รับพระราชทานเครื่องราชอิสริยาภรณ์สูงสุด ชั้นทุติยจุลจอมเกล้าวิเศษ และเหรียญรัตนาภรณ์ ชั้น 4
ท่านผู้หญิงสง่า ถึงแก่อนิจกรรมด้วยโรคปอดอักเสบ เมื่อวันที่ 27 พฤศจิกายน 2557 สิริอายุ 97 ปีเศษ มีพิธีพระราชทานเพลิงศพเมื่อวันที่ 17 พฤษภาคม พ.ศ. 2558 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. ไม่ปรากฏ –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
สิทธิแรงงาน

สิทธิแรงงาน (Labour Rights) หมายถึงสิทธิของผู้ใช้แรงงานในความสัมพันธ์ระหว่างลูกจ้างกับนายจ้าง ทั้งสิทธิทางกฎหมายและสิทธิมนุษยชน เช่น อัตราค่าจ้าง จำนวนชั่วโมงการทำงาน สภาพแวดล้อมและความปลอดภัยในที่ทำงาน สิทธิในการจัดตั้งสหภาพแรงงาน เป็นต้น สิทธิแรงงานมักจะได้รับการรับรองโดยการออกฎหมายว่าด้วยสิทธิแรงงาน การจำกัดชั่วโมงการทำงาน และการกำหนดอัตราค่าแรงขั้นต่ำ
อรรถาธิบาย

การเคลื่อนไหวเกี่ยวกับสิทธิแรงงานมีพัฒนาการพร้อมกับพัฒนาการทางเศรษฐกิจและระบบทุนนิยม โดยเริ่มจากการต่อต้านการล้อมรั้วที่ดินในอังกฤษ อังกฤษในขณะนั้นอยู่ระหว่างการเปลี่ยนแปลงพื้นที่ทำการเกษตรไปเป็นพื้นที่เลี้ยงแกะซึ่งเป็นอุตสาหกรรมส่งออกสำคัญ ทุ่งหญ้าส่วนกลางซึ่งประชาชนมีเสรีในการใช้งานถูกล้อมให้ตกอยู่ใต้กรรมสิทธิ์เจ้าของที่ดินเท่านั้น ทำให้ชาวบ้านซึ่งเคยใช้พื้นที่เหล่านี้ในการทำการเกษตรและเลี้ยงปศุสัตว์ไม่สามารถประกอบอาชีพต่อไปได้เพราะพื้นที่ถูกเปลี่ยนให้เป็นพื้นที่เลี้ยงแกะเพื่อการส่งออกขนแกะ
สิทธิแรงงานได้รับความสำคัญมากยิ่งขึ้นในช่วงหลังการปฏิวัติอุตสาหกรรมซึ่งเปลี่ยนแรงงานทางการเกษตรเป็นแรงงานในโรงงานอุตสาหกรรมและแหล่งทรัพยากรธรรมชาติเพื่อการอุตสาหกรรม เช่น เหมืองแร่ต่างๆ โดยมีการออกกฎหมายแรงงานในอังกฤษเมื่อปี ค.ศ. 1833 ซึ่งมีเนื้อหาในการห้ามการใช้แรงงานเด็ก กำหนดค่าแรงขั้นต่ำและจำกัดชั่วโมงการทำงานต่อวัน โดย ห้ามการใช้แรงงานเด็กที่มีอายุต่ำกว่า 9 ปี เด็กที่มีอายุ 9-13 ปีทำงานได้ไม่เกินวันละ 8 ชั่วโมง และเด็กอายุ14-18 ปีทำงานได้ไม่เกินวันละ 12 ชั่วโมง กระบวนการปฏิวัติอุตสาหกรรมยังได้เพิ่มแนวคิดเกี่ยวกับสิทธิแรงงานเข้าไปในสิทธิมนุษยชน โดยตั้งอยู่บนพื้นฐานความเชื่อว่าแรงงานก็เป็นมนุษย์ ควรได้รับการปฏิบัติในฐานะมนุษย์ มิใช่ทาสในระบบแรงงานทาส โดยเฉพาะอย่างยิ่งในช่วงศตวรรษที่ 19 ซึ่งมีการจัดตั้งสหภาพแรงงานเป็นครั้งแรก รวมถึงกระแสลัทธิสังคมนิยมของคาร์ล มาร์กซ์ ได้วิพากษ์ระบบทุนนิยมซึ่งกดขี่ชนชั้นกรรมาชีพในโรงงานอุตสาหกรรมว่าไม่เป็นธรรมอย่างร้ายกาจ
หลังสงครามโลกครั้งที่หนึ่ง องค์การแรงงานระหว่างประเทศ (International Labour Organisation – ILO – also know as International Labour Office) ถูกจัดตั้งขึ้นในปี ค.ศ. 1919 ภายใต้สันนิบาตชาติ เมื่อมีการจัดตั้งองค์การสหประชาชาติขึ้นแทนที่สันนิบาตชาติในช่วงหลังสงครามโลกครั้งที่สอง องค์การแรงงานระหว่างประเทศก็เข้าเป็นส่วนหนึ่งของสหประชาชาติ และตัวสหประชาชาติเองได้กล่าวถึงสิทธิแรงงานไว้ในคำปฏิญญาสากลว่าด้วยสิทธิมนุษยชนไว้ในข้อที่ 23 และ 24 ดังนี้ (สำนักงานข้าหลวงใหญ่เพื่อสิทธิมนุษยชนแห่งสหประชาชาติ)
ข้อ 23
ทุกคนมีสิทธิในการงาน ในการเลือกงานโดยอิสระในเงื่อนไขอันยุติธรรม และเป็นประโยชน์แห่งการงาน และการคุ้มครองแห่งการว่างงาน
ทุกคนมีสิทธิที่จะได้รับเงินค่าจ้างเท่าเทียมกันสำหรับงานเท่าเทียมกัน โดยปราศจากการเลือกปฏิบัติใดๆ
ทุกคนที่ทำงานมีสิทธิที่จะได้รับค่าจ้างที่ยุติธรรมและเป็นประโยชน์ ที่จะให้ประกันแก่ตนเองและครอบครัวแห่งตน ซึ่งความเป็นอยู่อันคู่ควรแก่เกียรติศักดิ์ของมนุษย์ และถ้าจำเป็นก็จะต้องได้รับวิถีทางคุ้มครองทางสังคมอื่นเพิ่มเติมด้วย
ทุกคนมีสิทธิที่จะจัดตั้ง และที่จะเข้าร่วมสหพันธ์กรรมกรเพื่อความคุ้มครองแห่งประโยชน์ของตน
ข้อ 24
ทุกคนมีสิทธิในการพักผ่อนและเวลาว่าง รวมทั้งจำกัดเวลาการทำงานตามสมควร และวันหยุดงานเป็นครั้งคราวโดยได้รับสินจ้าง
กฤษดาภรณ์ เสียมภักดี

| กฤษดาภรณ์ เสียมภักดีม> ป.ช., ม.ว.ม..ข้อมูลส่วนบุคคล |
| --- | --- |
เกิด: 25 ธันวาคม พ.ศ. 2489 (77 ปี)
พรรคการเมือง: เพื่อไทย (2551–ปัจจุบัน)
คู่สมรส: เพ็ญพรรณ เสียมภักดี

กฤษดาภรณ์ เสียมภักดี (เกิด 25 ธันวาคม พ.ศ. 2489) อดีตสมาชิกสภาผู้แทนราษฎรจังหวัดเชียงใหม่ อดีตรองผู้ว่าราชการจังหวัดเชียงใหม่
ประวัติ

กฤษดาภรณ์ เสียมภักดี เกิดเมื่อวันที่ 25 ธันวาคม พ.ศ. 2489 เป็นบุตรของนายสง เสียมภักดี อดีตผู้อำนวยการโรงพยาบาลเสียมภักดี และนางฟองจันทร์ เสียมภักดี มีพี่น้อง 7 คน สำเร็จการศึกษาจากโรงเรียนยุพราชวิทยาลัย ระดับปริญญาตรีศิลปศาสตรบัณฑิต สาขารัฐศาสตร์ มหาวิทยาลัยเชียงใหม่ และผ่านการศึกษาอบรมหลักสูตรนักปกครองระดับสูง (นปส.) จากสถาบันดำรงราชานุภาพ กระทรวงมหาดไทย
กฤษดาภรณ์ เสียมภักดี สมรสกับนางเพ็ญพรรณ มีบุตร 2 คน
การทำงาน

กฤษดาภรณ์ เสียมภักดี เป็นอดีตข้าราชการ ในกระทรวงมหาดไทย ตำแหน่งสุดท้ายก่อนเกษียณอายุราชการคือ รองผู้ว่าราชการจังหวัดเชียงใหม่
ต่อมาได้ลงเลือกตั้งสมาชิกสภาผู้แทนราษฎรจังหวัดเชียงใหม่ครั้งแรกในปี พ.ศ. 2550 สังกัดพรรคพลังประชาชน พร้อมกับนางสาวชินณิชา วงศ์สวัสดิ์ และ ดร.สุรพงษ์ โตวิจักษณ์ชัยกุล และได้รับการเลือกตั้ง ต่อมา พ.ศ. 2554 ได้รับการเลือกตั้งเป็นครั้งที่ 2 ในสังกัดพรรคเพื่อไทย
ในการเลือกตั้ง พ.ศ. 2562 เขาไม่ได้ลงสมัครรับเลือกตั้ง เนื่องจากต้องการพักผ่อน